钦定古今图书集成/明伦汇编/氏族典/第429卷 > 赵延溥
## 钦定古今图书集成/明伦汇编/氏族典/第429卷 > 赵延溥

按《宋史赵晁传》：“晁子延溥，周显德中以父任补左班
殿直。宋初为铁骑指挥使。太宗即位，迁散指挥都虞
候，领思州刺史。从平太原，略地燕、蓟。师还，迁内外马
步军都军头，领本州防御使。坐遣亲吏市竹木，矫制
免算，责授登州团练使。帝北巡，至大名，复以延溥为
本州防御使。雍熙二年，改蔚州观察使，判冀州。会命”
曹彬等北征，为幽州西北道行营都监。师还，命知贝
州，改滑州。四年，再知贝州，卒。子承彬，至内殿崇班。承
彬子咸一，为虞部员外郎、知宗正丞事。咸熙，天圣八
年，进士及第。